Olti Millat chempionati

Olti Millat chempionati (inglizcha: Six Nations Championship, qisqacha Six Nations, homiylik sababli hozirda Guinness M6N nomi bilan tanilgan) — har yili o‘tkaziladigan xalqaro regbi ittifoqi musobaqasi bo‘lib, unda Angliya, Fransiya, Irlandiya, Italiya, Shotlandiya va Uels erkaklar terma jamoalari ishtirok etadi. Bu musobaqa Buyuk Britaniyaning tarixiy "Home Nations" (Uy millatlari) o‘rtasida tashkil etilgan eng qadimgi sport turnirlaridan biridir. 2025-yilgi chempionlikni Fransiya terma jamoasi qo‘lga kiritgan. 

Olti Millat chempionati Six Nations Rugby tashkiloti tomonidan boshqariladi. Bu tashkilot musobaqaning erkaklar, ayollar va 20 yoshgacha bo‘lganlar o‘rtasidagi turnirlarini, shuningdek, Kuzgi xalqaro seriyalar (Autumn Internationals) ni tashkillashtiradi hamda musobaqalarning markazlashtirilgan tijorat huquqlarini muvofiqlashtirish va boshqarish bilan shug‘ullanadi. 

Chempionatning ildizlari 1883-yildan boshlangan Home Nations Championship (1883–1909 va 1932–1939) musobaqasiga borib taqaladi. Bu turnir Angliya, Irlandiya, Shotlandiya va Uels jamoalari ishtirokida o‘tkazilgan va dunyoning birinchi xalqaro regbi ittifoqi musobaqasi hisoblanadiGodwin (1984), pg 1. Garchi faqat Irlandiya ishtirokidagi o'yinlar xalqaro deb hisoblanishi mumkin edi va faqat 1922 yildan keyin boshqa barcha jamoalar butunlay Birlashgan Qirollik davlatidan edi.  1883-yilda uy xalqlari xalqaro chempionati bo‘lib o‘tgan. 1906-yilda Fransiya Yangi Zelandiyaga qarshi to‘qnash kelguniga qadar Shimoliy yarim sharning boshqa hech bir jamoasi xalqaro o‘yin o‘tkazmagan..

1910-yilda Fransiya qo‘shilishi bilan turnir Besh Millat chempionatiga (Five Nations Championship) aylangan (1910–1931 va 1947–1999 yillarda o‘tkazilgan). 2000-yilda Italiya qo‘shilgach, u hozirgi shakli — Olti Millat chempionati (Six Nations Championship) nomini oldi.

Turnir tarixida Angliya va Uels jami 39 marta chempionlikni qo‘lga kiritgan. Shundan Angliya 29 marta musobaqani yakka holda yutgan bo‘lsa, Uels bu natijani 28 marta ko‘rsatgan. 2000-yildan buyon o‘tkazib kelinayotgan Olti Millat bosqichida faqat Italiya va Shotlandiya hali chempionlikni qo‘lga kirita olmagan.

Ayollar o‘rtasidagi turnir ilk bor 1996-yilda Women's Home Nations nomi bilan boshlangan. Erkaklar o‘rtasidagi 20 yoshgacha bo‘lganlar turniri esa 2004-yildan avvalgi 21 yoshgacha bo‘lganlar musobaqasi o‘rniga o‘tkazib kelinmoqda.

Manbalar

Havolalar